અમદાવાદ: શહેરનાં શાહીબાગ વિસ્તારના ગિરધરનગર ખાતેનાં છાપરામાં રહેતી એક મહિલા તેનાં સવા મહિનાનાં બાળકને લઈ બપોરનાં સમયે રિક્ષામાં માતાજીનાં છઠ્ઠનાં દોરાને રિવરફ્રન્ટ ખાતે નદીમાં પધરાવા જતી હતી ત્યારે રિક્ષામાં બેઠેલા બે શખસોએ ચપ્પુ બતાવી મહિલાને છોકરો આપી દે કહી ધમકી આપી રૂમાલ સૂંઘાડી મહિલાને બેભાન કરી છોકરાને લઈ ફરાર થઈ ગયાં હતાં. આ અંગે શાહીબાગ પોલીસ સ્ટેશનમાં ફરિયાદ નોંધાઈ છે. પોલીસને મહિલાની વાત ગળે ન ઊતરી હોઈ કંઈક છુપાવી રહી હોવાની શંકા લાગી રહી છે.